ນັກເສດຖະສາດກ່າວວ່າ ໄພນໍ້າຖ້ວມ ເຮັດໃຫ້ ເສດຖະກິດ ລາວ ຂະຫຍາຍຕົວ ຕໍ່າກວ່າ ຄາດໝາຍ ຢ່າງໜ້ອຍ 1 ເປີເຊັນ
ໄພນໍ້າຖ້ວມຄັ້ງໃຫຍ່ທີ່ເກີດຈາກ ອິດທິພົນຂອງພາຍຸເຊີ່ນຕິງ ທີ່ພັດເຂົ້າມາລາວ ໃນຊ່ວງວັນທີ 15-23 ກໍລະກົດ 2018 ນັ້ນ ໄດ້ສົ່ງຜົນກະທົບຕໍ່ການເຕີບໂຕທາງເສດຖະກິດຂອງລາວໂດຍກົງ.
ໄພນໍ້າຖ້ວມຄັ້ງໃຫຍ່ ຈະສົ່ງຜົນກະທົບເຮັດໃຫ້ເສດຖະກິດຂອງລາວຂະຫຍາຍຕົວເພີ້ມ ຂຶ້ນ ໃນອັດຕາສະເລ່ຍທີ່ຕໍ່າກວ່າເປົ້າໝາຍທີ່ວາງໄວ້ ບໍ່ໜ້ອຍກວ່າ 1 ເປີເຊັນ ທັງຍັງ ຈະກະທົບຕໍ່ການລົບລ້າງ ບັນຫາຄວາມຍາກຈົນອີກດ້ວຍ ທ່ານ ລີເບີ ລີບົວປາວ ຮອງຫົວໜ້າສະຖາບັນຄົ້ນຄວ້າເສດຖະກິດແຫ່ງຊາດລາວຢືນຢັນ ວ່າ ໄພນໍ້າຖ້ວມຄັ້ງໃຫຍ່ທີ່ເກີດຈາກອິດທິພົນຂອງພາຍຸເຊີ່ນຕິງ ທີ່ພັດເຂົ້າມາລາວ ໃນ ຊ່ວງວັນທີ 15-23 ກໍລະກົດ 2018 ນັ້ນ ໄດ້ສົ່ງຜົນກະທົບຕໍ່ການເຕີບໂຕທາງເສດຖະກິດ ຂອງລາວໂດຍກົງ ເພາະຄວາມເສຍຫາຍ ທີ່ເກີດກັບຜົນຜະລິດດ້ານກະສິກໍາ, ຊັບສິນ ຂອງລັດຖະບານ ແລະປະຊາຊົນ ແລະລະບົບໂຄງລ່າງພື້ນຖານຕ່າງໆ ໃນທົ່ວປະເທດ ນັ້ນ ຈະເຮັດໃຫ້ຍອດຜະລິດຕະພັນລວມພາຍໃນ ຫລື GDP ຂອງລາວໃນປີ 2018 ນີ້ ບໍ່ເປັນໄປຕາມເປົ້າໝາຍທີ່ວາງໄວ້ ຊຶ່ງຈາກການປະເມີນເບື້ອງຕົ້ນຄາດວ່າ ໄພພິບັດ ຄັ້ງນີ້ ຈະເຮັດໃຫ້ GDP ຂະຫຍາຍຕົວເພີ້ມຂຶ້ນໃນອັດຕາສະເລ່ຍ ບໍ່ເກີນ 6 ເປີເຊັນ ຈາກ ເປົ້າໝາຍທີ່ວາງໄວ້ທີ່ລະດັບ 7 ເປີເຊັນໃນປີ 2018 ນີ້ ທາງດ້ານ ທ່ານ ຢາຊູຊີ ເນກີຊີ (Yasushi Negishi) ຜູ້ອຳນວຍການທະນາຄານພັດທະ ນາເອເຊຍ (ADB) ປະຈຳສປປ ລາວ ຖະແຫລງວ່າ ຄະນະຜູ້ຊ່ຽວຊານຂອງ ADB ໄດ້ ໃຫ້ການຄາດໝາຍກ່ອນໜ້ານີ້ວ່າ ເສດຖະກິດຂອງລາວໃນປີ 2018 ຈະຂະຫຍາຍຕົວ ເພີ້ມຂຶ້ນໃນອັດຕາສະເລ່ຍ 7 ເປີເຊັນ ທຽບໃສ່ປີ 2017 ຫາກແຕ່ວ່າ ການທີ່ລາວໄດ້ປະ ເຊີນກັບໄພນໍ້າຖ້ວມ ຄັ້ງໃຫຍ່ ທັງຍັງປະເຊີນກັບບັນຫາໄພເງິນເຟີ້ ທີ່ເພີ້ມຂຶ້ນເຖິງ 5 ເປີເຊັນ ໃນປັດຈຸບັນ ເພາະວ່າມີການສວຍໂອກາດປັບຂຶ້ນລາຄາສິນຄ້າ ໂດຍທີ່ທາງ ການລາວບໍ່ສາມາດຄວບຄຸມໄດ້ ຢ່າງມີປະສິດທິພາບ ອີກດ້ວຍນັ້ນ ຈຶ່ງກະທົບເຖິງສະ ພາວະການຄອງຊີບຂອງປະຊາຊົນລາວ ຢ່າງກວ້າງຂວາງ ໃນເວລານີ້ ທັງກໍຍັງຈະເຮັດ ໃຫ້ GDP ຂອງລາວຂະຫຍາຍຕົວເພີ້ມຂຶ້ນບໍ່ເຖິງ 7 ເປີເຊັນ ໃນປີ 2018 ນີ້ອີກດ້ວຍ ພ້ອມກັນນີ້ ADB ຍັງຄາດໝາຍວ່າ ພາກບໍລິການ ຈະຂະຫຍາຍຕົວເພີ້ມຂຶ້ນບໍ່ເຖິງ 9 ເປີເຊັນ, ພາກອຸດສາຫະກໍາ ຫັດຖະກໍາ ແລະພາກກະສິກໍາ-ປ່າໄມ້ຈະຂະຫຍາຍຕົວ ເພີ້ມຂຶ້ນບໍ່ເຖິງ 8 ເປີເຊັນ ແລະ 2 8 ເປີເຊັນ ຕາມລໍາດັບ ໃນຂະນະທີ່ກ່ອນໜ້ານີ້ ລັດຖະ ບານລາວກໍໄດ້ວາງຄາດໝາຍການຂະຫຍາຍຕົວໃນພາກອຸດສາຫະກໍາໄວ້ ໃນລະດັບ 9 1 ເປີເຊັນ, ພາກບໍລິການ 6 4 ເປີເຊັນ, ພາກກະສິກໍາ 2 8 ເປີເຊັນ ແລະພາສີອາກອນ ການຄ້າຂາອອກ-ຂາເຂົ້າ ຈະຂະຫຍາຍໂຕໃນລະດັບ 9 ເປີເຊັນຕາມລໍາດັບນັ້ນ ກໍຍ່ອມ ຈະເປັນໄປໄດ້ຍາກເຊັ່ນກັນ ໂດຍສະເພາະກໍແມ່ນພາກບໍລິການ ແລະທ່ອງທ່ຽວໃນລາວ ທີ່ໄດ້ຮັບຜົນກະທົບຈາກໄພນໍ້າຖ້ວມຄັ້ງໃຫຍ່ແລ້ວ ໃນຂະນະນີ້ ເຖິງແມ່ນວ່າໃນໄລຍະ 6 ເດືອນຕົ້ນປີ 2018 ນີ້ ໄດ້ມີນັກທ່ອງທ່ຽວຊາວຕ່າງຊາດ ເຂົ້າ ມາທ່ອງທ່ຽວໃນລາວຫລາຍກວ່າ 20 1 ລ້ານຄົນ ຊຶ່ງເພີ້ມຂຶ້ນໃນອັດຕາສະເລ່ຍເຖິງ 6 ເປີເຊັນ ທຽບໃສ່ໄລຍະດຽວກັນ ໃນປີ 2017 ກໍຕາມ ຫາກແຕ່ວ່າການທ່ອງທ່ຽວໃນລາວ ກໍຕ້ອງປະເຊີນກັບສະພາວະຕົກຕໍ່າລົງຢ່າງຮຸນແຮງ ນັບຈາກກາງເດືອນ ກໍລະກົດ ເປັນ ຕົ້ນມາ ອັນເປັນຜົນກະທົບມາຈາກໄພນໍ້າຖ້ວມຄັ້ງໃຫຍ່ໃນເວລານີ້ ທີ່ສົມທົບກັບການບໍ ລິການທີ່ບໍ່ໄດ້ມາດຕະຖານຂອງລາວເອງ ດັ່ງທີ່ ທ່ານບໍ່ແສງຄຳ ວົງດາລາ ລັດຖະມົນຕີ ວ່າການກະຊວງຖະແຫລງຂ່າວ-ວັດທະນະທຳ ແລະທ່ອງທ່ຽວ ໄດ້ໃຫ້ການຍອມຮັບວ່າ ທາງດ້ານທ່ານ ສົມດີ ດວງດີ ຮອງນາຍົກລັດຖະມົນຕີ ແລະ ລັດຖະມົນຕີວ່າການກະ ຊວງການເງິນຖະແຫຼງວ່າ ຖ້າຫາກການພັດທະນາເສດຖະກິດໃນປີ 2018 ນີ້ ເປັນໄປ ຕາມແຜນການທີ່ວາງໄວ້ ກໍຄື GDP ຂະຫຍາຍໂຕເພີ້ມຂຶ້ນໃນອັດຕາສະເລ່ຍ 7 ເປີ ເຊັນ ຈະເຮັດໃຫ້ GDP ມີມູນຄ່າລວມ 18,100 ລ້ານໂດລາ ແລະສະເລ່ຍ ເປັນລາຍ ໄດ້ຂອງປະຊາຊົນລາວ ທີ່ລະດັບ 2,536 ໂດລາ ຕໍ່ຄົນຕໍ່ປີ ສ່ວນກອງທຶນການເງິນສາກົນ (IMF) ລະບຸວ່າ ລັດຖະບານລາວຈະຕ້ອງຈັດເກັບລາຍ ຮັບໃຫ້ໄດ້ 25,452 ຕື້ກີບ ຄິດເປັນ 17 02 ເປີເຊັນຂອງ GDP ແລະຈະຕ້ອງຄຸມລາຍ ຈ່າຍໃຫ້ບໍ່ເກີນ 32,809 ຕື້ກີບ ຫລື 21 94 ເປີເຊັນຂອງ GDP ດ້ວຍການປະຕິບັດ ວິໃນການເງິນຢ່າງເຂັ້ມງວດ ໃນປີ 2017 ທີ່ຜ່ານມາ ລັດຖະບານລາວກໍໄດ້ວາງຄາດໝານການຂະຫຍາຍໂຕທາງ ເສດຖະກິດໄວ້ ໃນລະດັບ 7 ເປີເຊັນເຊັ່ນດຽວກັນ ແຕ່ກໍສມາດຈັດຕັ້ງປະຕິບັດໄດ້ຈິງ ໃນລະດັບ 6 8 ເປີເຊັນ ໂດຍທີ່ GDP ມີມູນຄ່າລວມ 16,210 ລ້ານໂດລາ ແລະສະ ເລ່ຍເປັນລາຍໄດ້ຂອງປະຊາຊົນລາວທີ່ລະດັບ 2,341 ໂດລາ ຕໍ່ຄົນ ຕໍ່ປີ